
Előkészítő: Vagyongazdálkodási Főosztály

Előterjesztés
Gazdasági Bizottság részére

Tisztelt Bizottság!

Eladók ½ - ½ arányú tulajdonát képezi a Budapest VII. kerület 34213/17/A/20 hrsz. alatt felvett, természetben Budapest VII. kerület Madách Imre tér 7. III/3/A. szám alatt található, 32 m2 alapterületű, lakás megnevezésű ingatlan, a közös tulajdonból hozzá tartozó 69/10000 közös tulajdoni hányaddal, melyet Vevő részére kívánnak értékesíteni.

Az ingatlan kölcsönösen kialkudott vételára: 35.000,- EUR, mely forintban kifejezve a szerződés aláírásának napján irányadó MNB középárfolyamot alapul véve 9.850.000,- Ft. (307.813,- Ft/m2)

Vevő a szerződés aláírásával egyidejűleg megfizetett 3.500,- EUR összeget, melyet Felek foglalónak tekintenek. A fennmaradó 31.500,- EUR összeget Eladók bankszámlájára történő készpénzbefizetéssel köteles teljesíteni az elővásárlási jogról lemondó nyilatkozatok Eladók által történő kézhezvételét vagy a nyilatkozattételre szabott határidő eredménytelen elteltét követő 5 naptári napon belül.

Eladók az ingatlant a vételár maradéktalan megfizetésének napján bocsátják Vevő birtokába. 

A kulturális örökség védelméről szóló 2001. évi LXIV. törvény 86. § (4) bekezdése szerint műemlék, műemlék jellegű, városképi jelentőségű kategóriában védett ingatlanok tekintetében a fővárosban lévő ingatlan esetén a fővárosi önkormányzatot elővásárlási jog illeti meg. 

Területgazdálkodási szempontból nem javaslom az elővásárlási jog gyakorlását.

Határozati javaslat

A Gazdasági Bizottság úgy dönt, hogy:

A 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a Budapest VII. kerület 34213/17/A/20 hrsz. alatt felvett, természetben Budapest VII. kerület Madách Imre tér 7. III/3/A. sz. alatt található, 32 m2 alapterületű lakás megnevezésű ingatlan, a közös tulajdonból hozzátartozó 69/10000 tulajdoni hányaddal, 35.000,- EUR, azaz 9.850.400,- Ft vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

A személyes adatok védelme érdekében a mellékletek megtekinthetők a Gazdasági Bizottság vagy Vagyongazdálkodási Főosztály Titkárságán.

